पत्नी को प्रताड़ित व बेटे को उपेक्षित करते-करते वह क्रमशः अपनी ही निग़ाहों में गुनहगार बनता चला गया और उसे लगा हालात से निपटने का एक ही तरीक़ा है कि पत्नी व इस नाजायज संतान को उसके असली हक़दार के हवाले कर दिया जाये। प्रताड़ना का जो बोझ उसकी आत्मा पर है वह कम होगा। पत्नी ने जो किया उसकी सज़ा वह उसे दे चुका है। वह माफ़ी नहीं मांग रही है इसका मतलब साफ़ है, वह अपने यार को नहीं भुला सकती और उसे अपने जीवन में स्थान नहीं दे सकती..तो फिर वह रहे अपने यार के ही साथ।